**NÁVRH**

**„ROZPOČET Obce Kráľová nad Váhom na rok 2023“**

*(textová časť)*

**Návrh rozpočtu obce na rok 2023:**

|  |  |
| --- | --- |
| *Druh rozpočtu:* | *Návrh 2023* |
| Príjmy spolu | 1 165 771,00 € |
| Výdavky spolu | 1 120 007,99 € |
| **Výsledok** | **45 763,01 €** |

|  |  |
| --- | --- |
| *Druh rozpočtu:* | *Návrh na rok 2023* |
| Bežné príjmy | 1 165 771,00 € |
| Bežné výdavky | 1 120 007,99 € |
| *Prebytok* | 45 763,01 € |
| Kapitálové príjmy | 222 228,64 € |
| Kapitálové výdavky | 412 799,34 € |
| *Schodok* | - 190 570,70 € |
| Príjmové finančné operácie | 239 570,70 € |
| Výdavkové finančné operácie | 49 000,00 € |
| *Prebytok* | 190 570,70 € |
| **Výsledok:** | **45 763,01 €** |

**A. ANALÝZA PRÍJMOV**

**A.1 Bežné príjmy:**

1. Tuzemské transfery na VS so ŠR ( kód 111) *167 917,00 €*

Príjmová rozpočtová položka obsahuje nasledovné dotácie a transfery zo štátneho rozpočtu (výška nákladov na prenesený výkon štátnej správy stanovený z údajov predchádzajúceho roka a informácie ministerstva školstva na rok 2023):

* na úseku matrík 2 420,00 €
* na úseku REGOP a evidencia obyvateľov 605,00 €
* na úseku stavebného poriadku, dopravy, ŽP 2 630,00 €
* na ZŠ – spolu (mzdové a režijné náklady) 151 956,00 €
* dotácia na predškolské deti – MŠ 4 340,00 €
* dotácia – vzdelávacie poukazy 1 410,00 €
* dotácia - škola v prírode 1 700,00 €
* dotácia – učebnice 1 066,00 €
* transfer rodinné prídavky 1 800,00 €

2. Tuzemské transfery na VS so ŠR ( kód 1AC2 ) *52 360,00 €*

Príjmová rozpočtová položka obsahuje dotáciu z finančných prostriedkov EÚ a štátneho rozpočtu v rámci projektu Podpora opatrovateľskej služby.

Dotácia na mzdy pre opatrovateľky je počítaná ako príspevok na rok 2023 v prípade schválenia žiadosti o poskytnutie nenávratných finančných prostriedkov.

3. Podielové dane (kód 41) *621 827 €*

Je to výnos dane poukázaný územnej samospráve. V návrhu rozpočtu je uvedená suma, ktorá je zverejnená na internetovej stránke „Rady pre rozpočtovú zodpovednosť - prognóza na roky 2023 – 2025“.

4. Daňové príjmy obce (kód 41 ) *98  510,00 €*

Jedná sa o vlastné príjmy obce na základe VZN o miestnych daniach – daň z pozemkov, stavieb, bytov, za psa, nevýherné automaty, za užívanie verejného priestranstva. Celková výška predpokladaných vlastných daňových príjmov je **98 510,00 €,** z toho:

a) daň z pozemkov v sume 50 123,00 €

b) daň zo stavieb v sume 43 351,00 €

c) daň z bytov a nebytových priestorov v bytovom dome v sume 136,00 €

d) daň za psa v sume 1800,00 €

e) daň za užívanie verejného priestranstva v sume 100,00 €

5. Poplatok za komunálne odpady (kód 41) *61 400 €*

Vlastné príjmy obce na základe všeobecného záväzného nariadenia obce o zvýšení poplatkov za komunálny odpad. Preto sa očakáva aj vyšší príjem v budúcom roku odzrkadľujúci zvýšené náklady na odvoz a likvidáciu komunálneho odpadu.

6. Prenajaté pozemky ( kód 41) *3 500,00 €*

Jedná sa o príjmy rozpočtu z prenajatých pozemkov na základe platných zmlúv.

7. Z prenajatých budov a priestorov (kód 41) *80 100,00 €*

Príjmy z prenájmu obecných nájomných bytov. Všetky byty sú momentálne prenajaté, navrhnutá suma 73 000,00 €. V uvedenej položke je zahrnutý príjem za vodné a stočné v sume 7 100 € od nájomcov v nájomných bytov. .

8. Ostatné administratívne poplatky a správne poplatky (kód 41) *10 000,00 €*

V tejto rozpočtovej položke je príjem za správne poplatky, poplatky za vedenie účtov zverených prostriedkov.

9. Poplatky za predaj výrobkov a služieb ( kód 41) *25 000,00 €*

V tejto rozpočtovej položke je zaúčtovaný príjem za opatrovateľskú službu, predaj smetných nádob, hlásenie v miestnom rozhlase a ostatné iné, inde nezaradené poplatky. Suma zostala nezmenená.

10. Poplatky za školský klub a materskú školu (kód 41*) 9 840 €*

Podľa VZN obce Kráľová nad Váhom č. 3/2022 o výške mesačných príspevkov na čiastočnú úhradu výdavkov v školách a nákladov v školských zariadeniach v zriaďovateľskej pôsobnosti obce Kráľová nad Váhom je výška stanovená na základe v OZ určenej výšky poplatku pre školský klub detí 10 € a zvýšeného poplatku za MŠ vo výške 20 €. výška príjmu závisí od počtu detí. jedná sa o poplatky – školné od rodičov.

11. Poplatky za stravné (kód 72f) *12 920,00 €*

Jedná sa o poplatky za stravné od rodičov, nakoľko dotácia na podporu stravovacích návykov zo štátneho rozpočtu už poskytovaná nebude, suma  je stanovená na základe predpokladaných príjmov za stravné pre spoplatnené obedy.

12. Transfery od ostatných subjektov (kód 71) *21 100,00 €*

Jedná sa o poplatky od ostatných obcí, ktoré uzatvorili zmluvu o spoločnom stavebnom úrade. Suma bola vypočítaná na základe minuloročného vyúčtovania a predpokladaného navýšenie mzdových nákladov.

13. Ostatné položky (kód 41)  *1 540,00 €*

Jedná sa o rozpočtované položky, kde je plánované nižšie plnenie: odvody z hazardných hier – 100,00€; úroky z tuzemských účtov – 40,00 €, iné – 1 000,00 €; pokuty a penále a sankcie za porušenie predpisov – 500,00€.

14.Edukačné publikácie pre cudzí jazyk a edukačné publikácie pre cudzí jazyk – DPH 10% (kód 1P01 a 1P02) *357,00 €*

Uvedený zdroj sa začal používať až v roku 2022. Suma 357,00 € predstavuje prostriedky, ktoré sa použili v roku 2022 na obstaranie edukačných prostriedkov pre ZŠ. Suma bola rozčlenená a to nasledovne:

a) ZŠ s vyučujúcim jazykom slovenským v sume 298,00 €

b) ZŠ s vyučujúcim jazykom maďarským v sume 59,00 €

**A.2 Kapitálové príjmy 222 228,64 €**

1.Európsky fond regionálneho rozvoja – prístavba materskej školy (kód 1AA1 a 1AA2) *222 228,64 €*

V roku 2023 bude realizovaný projekt Materská škola v obci Kráľová nad Váhom – prístavba.

**A.3 Príjmové finančné operácie: 239 570,70 €**

1. Prevod peňažných prostriedkov z rezervného fondu (kód 46)

Uvedená suma predstavuje prevod peňažných prostriedkov z rezervného fondu , ktoré obec podľa § 16 ods. 7 zákona o rozpočtových pravidlách územnej samosprávy môže použiť v ďalších rokoch ako príjmovú finančnú operáciu.

**B. ANALÝZA VÝDAVKOV**

**B.1 Bežné výdavky 1 120 007,99 €**

*01.1.1Výkonné a zákonodarne orgány - obec* *207 682,45 €*

Výška mzdových nákladov pre rok 2023 predstavuje sumu 100 212,00 € . V roku 2023 nastáva navýšenie mzdových prostriedkov v mesiaci január o 7 % a mesiaci september o 10 %. Dotácie zo ŠR na REGOP a evidenciu obyvateľstva vo výške 605,00 € je uvedená pod zdrojom 111. V tejto kapitole sú určené mzdové prostriedky pre starostky obce, hlavnej kontrolórky, referentky sociálnych vecí a samosprávy, referentky daní a poplatkov, referentky rozpočtovníctva a účtovníctva a zástupcu starostu obce (spolu 6 osôb). V položke odmeny mimopracovného pomeru (dohody) je uvedená suma vo výške 6 640,00€ je to na 2 osoby – mzdová účtovníčka a analytik výpočtovej techniky. Vo všeobecných službách sú navrhnuté finančné prostriedky na účtovnícke, bezpečnostné služby, v špeciálnych službách pre právne služby alebo na vyhotovenie geometrických plánov. Najväčšia navýšená rozpočtová položka je 632 001 Energie. Ďalej oproti roku 2022 môžeme sledovať navýšenie položky 637 030 Služby v oblasti informačných technológií, navýšenie evidujeme aj pri položke 632 002 Nájomné za nájom prevádzkových strojov, keďže obec využíva prenajatý kopírovací prístroj. Pri položke 633 009 môže vidieť pokles peňažných prostriedkov a rovnako aj pri položke 633 006 Všeobecný materiál.

*01.1.2 Finančná a rozpočtová oblasť* *12 801,67 €*

V položke 642 019 Prídavky na dieťa evidujeme rozpočtovanú sumu vo výške 1 800,00 €. Táto položka patrí do transferu s kódom 111. Do tejto kapitoly sú zaradené odmeny poslancov a členov komisií. V roku 2023 nastala zmena počtu členov OZ z 9 na 7 členov, rovnako sú zostavené len 2 komisie. V položke 637 005 sú zaradené výdavky ako napr. audit účtovnej závierky. Do poistného sú zaradené všetky platné poistné zmluvy okrem havarijného a PZP, ktoré sú rozpočtované v kapitole 01.1.1 na položke 634 003.V roku 2024 je predpokladané prehodnotenie jednotlivých poistiek, ktoré obec uhrádza. V poplatkoch a odvodoch vo výške 1 900,00€; v roku 2022 sme zaznamenali navýšenie poplatku pre vklad peňažných prostriedkov z 5,00 € na 6,00 .

01.3.3 Matrika *9 712,50 €*

V mzdových nákladoch je zaradená 1 osoba na 0,2 úväzok. Mzdové náklady sú vo výške

6 468,98 € vrátane transferu na úseku matriky vo výške 2 420,00 €. Uvedený transfer je rozdelený nasledovne:

a) na mzdové prostriedky vo výške  2170,00 €

b) na prevádzkové náklady vo výške 250,00 €

Kapitola obsahuje aj výdavky na členské príspevky (Združenie matrikárok a matrikárov).

01.7.0 Transakcia verejného dlhu  *8 600,00 €*

V tejto kapitole sú uvedené výdavky na splácanie úrokov z prijatých úverov. Do tejto položky patrí splácanie samostatných úrokov z úverov, dlhopisov, obligácií a poplatky súvisiace s úvermi. Podľa odporúčaní z audítorskej správy sú náklady klasifikované na položke 651 003 – Splácanie úrokov subjektu verejnej správy, pričom sa jedná o úver z ŠFRB.

04.4.3 Výstavba, spoločný stavebný úrad *30 055,98 €*

Mzdové náklady sú na 1 osobu – zamestnanca. Náklady vo výške 20 429,00 € sú znížené o čiastku 2 630,00 € dotácia na úseku stavebného poriadku, na úseku dopravy a na úseku životného prostredia. Časť dotácie je vo výške 745,00 € rozpísaná na prevádzkové náklady (poštové služby, telekomunikačné služby a všeobecný materiál. Útvar sa skladá ešte z jedného zdroju – 71. Sú to príspevky od 4 obcí (Selice, Trnovec nad Váhom, Horná Kráľová, Dlhá nad Váhom), ktoré sú súčasťou spoločného stavebného úradu

04.5.1 Cestná doprava *1 500,00 €*

Dotácia na dopravu vo výške 80,00 € je zahrnutá v kapitole 04.4.3 – mzdy. Oproti roku 2022 nastalo zníženie jednotlivých položiek o sumu 500,00 €.

05.1.0 Nakladanie s odpadmi  *63 450,00 €*

Do režijných nákladov v položke 632 001 Energie a 632 002 vodné a stočné sú zaradené výdavky na dom smútku a na cintorín. V položke 633 015 Palivá ako zdroj energie sú evidované náklady na kosenie kosačkami na cintoríne. Najvýznamnejšou položkou je zber, odvoz a zneškodnenie komunálneho odpadu vrátane zákonného poplatku vo výške 61 400,00 €. Najväčšiu navýšenú položku predstavuje 637 004 Všeobecné služby, kde sú zaradené výdavku a odvoz a likvidáciu odpadu.

06.1.0 Rozvoj bývania *13 200,00 €*

Kapitola obsahuje výdavky na obecné nájomné byty. V režijných nákladoch v položke 632 002 prišlo k navýšenie pre zvýšenie cien vodného a stočného. V časti údržba sú výdavky na opravu a údržbu (napr. oprava kotlov), ktoré budú hradené z fondu opráv. Finančné prostriedky na opravy obecných nájomných bytov (fond opráv) sú vedené na samostatnom účte.

06.2.0 Rozvoj obce *113 437,70 €*

Mzdové náklady sú navrhnuté na 7 osôb: referentka, upratovačka a 6 zamestnancov v celkovej výške 67 878,00 €. V tomto roku evidujeme zníženie stavu zamestnancov o 1. V kapitole sú výdavky na starostlivosť o verejnú zeleň, budovy obce (ak nie sú uvedené v inej kapitole), náradia, revízie plynových kotlov, elektroinštalácií a bleskozvodov. V špeciálnych službách 3500,00 € sú doplnkové výdavky na realizované projekty a aktualizácie rozvojových programov. Evidujeme navýšenie položky 632 001 Energie a 634 001 Palivo, mazivá, oleje, a špeciálne kvapaliny, ktoré sa používajú do obecného traktora alebo na údržbu kosačiek.

6.4.0 Verejné osvetlenie *22 800,00 €*

Kapitola obsahuje výdavky na verejné osvetlenie na základe koncesnej zmluvy a výdavky na spotrebu elektrickej energie napr. autobusovej zastávky, osvetlenie pomníkov a pod. V roku 2023 evidujeme navýšenie položky, oproti roku 2022. Veľké zmeny nastávajú pre zvyšovanie jednotlivých energií.

08.1.0 Rekreačné a športové služby *15 358,05 €* V položke odmeny pracovníkom mimopracovného pomeru evidujeme rozpočtovanú sumu 3096,00 €. Položka 633 015 je používaná na kosenie prostredníctvom kosačiek, Evidujeme aj navýšenie položky 632 001 Energie. V položke 635 006 jer zahrnuté zazimovanie závlahového systému a úprav.

08.2.0 Kultúrne služby *18 650,00 €*

V režijných nákladoch sú výdavky na kultúrny dom. Oproti minulému roku sledujeme navýšenie položky 632 001 Energie. V položke 637 004 Všeobecné služby sú zahrnuté peňažné prostriedky, ktoré sú použité na prípravu Obecných dní.

08.4.0 Náboženské a iné spoločenské služby *6 000,00 €*

V tejto kapitole sú plánované výdavky na transfery občianskemu združenie, nadácií v rovnakej výške (6 000,00 €) ako bolo plánované v roku 2022.

08.6.0 Rekreácia, kultúra a náboženstvo inde neklasifikované *9 428,27 €*

V tejto kapitole sú plánované výdavky na obecnú knižnicu a na ZPOZ. Mzdové náklady sú uvedené na 1 zamestnanca (dohoda) vo výške 1 088,00 €. V roku 2023 sa podľa požiadaviek plánuje vykonať inventúra kníh a rovnako doplnenie výkladu pre odkladanie nových kníh, ktoré sú každoročne nakupované pre rozšírenie sortimentu. Na odd. ZPOZ sú plánované výdavky na položke 633 006 Všeobecný materiál. Sem sú zaradené kytice pri sobáši, resp. pohrebe, drobné dary pri uvítanie do života, odmeny pracovníkov mimopracovného pomeru – odmeny pre účinkujúcich pri rôznych akciách ZPOZ.

09.1.1.1 Materská škola  *164 167,24 €*

Mzdové prostriedky sú navrhnuté na 5 zamestnancov v celkovej výške 94 525,00 €. V tejto kapitole je aj transfer zo ŠR – predškoláci vo výške 4 340,00 €. Príspevok na predškolákov je účelovo určený pre MŠ na výchovu a vzdelávanie detí, ktoré majú jeden rok pred plnením školskej dochádzky. Príspevok možno použiť na: osobný príplatok alebo odmenu zamestnancom MŠ, na vybavenie miestnosti určenej na výchovu a vzdelávanie detí – didaktickou technikou, učebnými pomôckami, kompenzačnými pomôckami, na úhradu nákladov súvisiacich s pobytom detí v škole  prírody, exkurzie na úhradu nákladov na spotrebný materiál použitý pri výchove. Pre MŠ je v návrhu rozpočtovaná prideľovacia stena na detských toaletách, vybehovanie podlahy v záhradnom domčeku, rôzne učebné pomôcky (hodnota približne 300 €) na výtvarný a pracovný materiál. V uvedenej kapitole je zaradená položka 633 011 Potraviny. Táto položka predstavuje platby za stravné od rodičov detí. Peňažné prostriedky sú používané zo zdroju 72f. V roku 2022 Evidujeme navýšenie jednotlivých poplatkov za stravné.

09.1.2.1 Základná škola *193 861,00* €

V tejto kapitole sú predpokladané výdavky na prenesený výkon štátnej správy – základná škola. Výdavky sú rozdelené do troch samostatných kapitol –prevádzkové náklady, ZŠ s vyučovacím jazykom slovenským a ZŠ s vyučovacím jazykom maďarským. Najväčšiu položku v tejto kapitole tvorí 632 001 Energie, kde je rozpočtovaná suma vo výške 26 000,00 €. Suma je navýšená pre navyšovanie jednotlivých energií. Telekomunikačné služby sú vedené v každej položke zvlášť. Sú to výdavky na pevnú linku. Výdavky na internet sú ponechané na kapitole prevádzkové náklady. V kapitole sú uvedené nasledovné dotácie:

a) vzdelávacie poukazy – v sume 1 410,00€ - slúžia na financovanie záujmového vzdelávania poskytovaného školami a školskými zariadeniami. Je to ročný príspevok štátu na záujmové vzdelanie jedného žiaka. Vzdelávacie poukazy sú vedené v položke 637 004- všeobecné služby. Sú rozdelené medzi jednotlivé ZŠ.

* Škola v prírode – 1 700,00 €. Príspevok účelovo určený pre žiakov prvého stupňa ZŠ podľa nahláseného počtu žiakov. Každý zriaďovateľ je povinný príspevok poskytnúť škole v plnej výške. Škola nevyužitý príspevok je povinná vrátiť. Táto dotácia je vedená v položke – 637 007 Cestovné náhrady.
* Učebnice - 1 056,00 vedená dotácia na položke 633 009 (rozdelený v pomere 768,00€ (ZŠ s vyučovacím jazykom slovenským) a 298,00 € (ZŠ s vyučovacím jazykom slovenským).
* Edukačné publikácie pre cudzí jazyk – v roku 2022 evidujeme nový zdroj, ktorý bol použitý na edukačné prostriedky na cudzí jazyk ,zdroj 1P01 1P02. Evidujeme tu rozpočtovanú sumu vo výške 357 € (ZŠ s VJS v sume 298,00 €, ZŠ s VJM v sume 59,00 €). Tieto výdavky na edukačné prostriedky sa nachádzajú rovnako na položke 633 009.
* Položka 642 014 Jednotlivci – táto položka zahŕňa peňažné prostriedky, ktoré sú použité podľa VZN na doplatenie príspevku obce na čiastočnú úhradu nákladov na záujmovú a rekreačnú činnosť detí v ich voľnom čase v centrách voľného času mimo zriaďovateľskej pôsobnosti obce v sume 4,00 €/na dieťa. Evidujeme 142 detí.

09.5.0 Školský klub detí *64 101,92 €*

Výdavky sú rozdelené do dvoch samostatných kapitol – ŠK s vyučovacím jazykom slovenským a ŠK s vyučovacím jazykom maďarským. ŠK s VJS - mzdové náklady sú určené pre 2 zamestnancov v sume 44 132,28 € a mzdové náklady na ŠK s VJM na 1 zamestnanca sú v sume 19 969,64 €.

09.6.0.1 Školská jedáleň *37 609,12 €*

Výdavky na mzdy sú navrhnuté pre 2 zamestnancov. Evidujeme položku 633 006 Všeobecný materiál, kde sú zahrnuté jednotlivé čistiace prostriedky, kuchynské pomôcky, atď. Bola evidovaná požiadavka na rok 2023 – nákup dóz na prepravu obedov. Táto požiadavka bola realizovaná už v roku 2022.

10.20 Opatrovateľky, klub dôchodcov *127 606,09 €*

V položke opatrovateľky sú mzdové náklady určené na 9 osôb. Výška mzdových nákladov predstavuje sumu 119 191,09 € z toho je plánovaná  dotácia vo výške 52 360,00 €; ktorá slúži na pokrytie mzdových výdavkov na opatrovateľky. Položka 637 002 Konkurzy a súťaže plánovaná suma pre uctenie si starších obyvateľov obce vo forme rozdávanie peňažných poukážok. V tomto útvare je zaradený aj Klub dôchodcov. Evidujeme navýšenie položky 632 001 Energie.

**B.2 Kapitálové výdavky 412 799,34 €**

V kapitálových výdavkoch sú uvedené vlastné zdroje obce určené na investičnú akciu zaradenú do rozpočtu obce na rok 2023. V nižšie uvedenej tabuľke pre prehľad akcií:

|  |  |  |
| --- | --- | --- |
| *názov* | *celkové výdavky v €* | *vlastné zdroje obce v €* |
| Prístavba materskej školy | 222 228,64 € | 190 570,70 € |
| SPOLU: | **412 799,34 €** | |

**B.3 Výdavkové finančné operácie 49 000,00 €**

Vo výdavkových finančných operáciách v súlade s príslušnými ustanoveniami zákona o rozpočtových pravidlách územnej samosprávy je splácanie istiny z dlhodobých bankových úverov a úverov zo ŠRFB. Výška istiny podľa návrhu na rok 2023 predstavuje sumu 49 000,00 €. V rokoch 2024 a 2025 je uvedená suma 47 403,00 €. Suma predstavujem splátku istinu návratnej finančnej výpomoci MF SR.